# Comunitat del Cenacle

La Comunitat del Cenacle és una institució religiosa cristiana no-governamental italiana que a través de l'oració, el treball, i la vida en comú ajuda persones dependents de les drogues i l'alcohol a desintoxicar-se. La comunitat va néixer el 1983 a Saluzzo, Itàlia, quan la monja Elvira Petrozzi va decidir ajudar els joves drogodependents i el consistori li va cedir una casa per aquesta finalitat.
El 2010 tenia 53 cases arreu del món. El 2013 tenia 27 germandats i més de 60 cases a Itàlia, França, Croàcia, Bòsnia i Hercegovina, el Brasil, Àustria, la República Dominicana, els Estats Units d'Amèrica, Mèxic i Espanya, a través de les que ajudava a 1.800 joves. Les més conegudes són les dues comunitats de Medjugorje. A Catalunya hi ha comunitats a Fogars de Montclús i Cornudella de Montsant.
La comunitat no té ànim de lucre i viu només amb donacions. Una part del treball que duen a terme és el conreu de molts dels productes que després utilitza i, per tant, és parcialment autosostenible. Els joves estan aïllats, sense mitjans de comunicació ni diaris, tot i que hi ha excepcions, com alguns partits de futbol. Cada persona atesa té una altra persona, anomenada àngel de la guarda que l'ajuda en el procés. A les comunitats del cenacle no hi ha psicòlegs ni teràpia farmacològica. En pàgines d'informació catòlica hi ha desenes de testimonis de joves que agraeixen el seu pas per un d'aquests centres.
El 2018 el director Cédric Kahn va fer la pel·lícula L'Orant (francès: La prière, castellà: El creyente), que va guanyar diversos guardons, sobre la desintoxicació de les drogues d'un noi a través d'aquesta comunitat.

## Referències

* 1 2 3 Pedro Fusté Boleda. Nos vemos en Medjugorje. Punto Rojo Libros S.L., 8 novembre 2013, p. 74–. ISBN 978-1-62934-216-0.
* ↑ Arnó/ReL, Fernando. «La comunidad del Cenáculo, con una eficacia altísima en la sanación de drogadictos, llega a España», 26-06-2010. [Consulta: 2 juliol 2019].
* ↑ Fraternintats masculines Espanya, web oficial
* ↑ TV3. «Comunitat del Cenacle». [Consulta: 2 juliol 2019].
* ↑ «La Comunidad del Cenáculo: dejar la droga sin terapia ni sustitutivos» (en castellà), 31-08-2006. [Consulta: 2 juliol 2019].
* ↑ Confidencial, Religión. «Un chico adoptado, toxicómano y curado en la comunidad religiosa El Cenáculo relata su experiencia en un vídeo» (en castellà), 22-06-2016. [Consulta: 2 juliol 2019].
* ↑ «Cientos de toxicómanos dejan las drogas gracias al método de Sor Elvira: trabajar y rezar» (en castellà). [Consulta: 2 juliol 2019].
* ↑ Burger, John. «La crisis de droga actual necesita desesperadamente una solución. ¿Esta podría ser una?» (en espanyol europeu), 31-03-2017. [Consulta: 2 juliol 2019].
* ↑ ««Antes dependía de las drogas, ahora dependo de Dios»» (en castellà). [Consulta: 2 juliol 2019].
* ↑ «Berlin Film Festival Fleshes Out Competition Lineup». Variety, 15-01-2018. [Consulta: 17 gener 2018].
* ↑ «Press Releases: 68th Berlinale», 15-01-2018. Arxivat de l'original el 17 gener 2018. [Consulta: 16 gener 2018].
* ↑ «Contra la droga, ‘ora et labora’», 05-06-2019. [Consulta: 2 juliol 2019].

## Bibliografia

* Paolo Redi; Marino Parodi Suor Elvira e i suoi ragazzi: la preghiera vince l'emarginazione. Àncora, 1999. ISBN 978-88-7610-718-4.